CELEX: 32013D0307(01)
Language: da
Date: 2013-03-06 00:00:00
Title: Kommissionens afgørelse af 6. marts 2013 om ændring af afgørelse af 6. oktober 2010 om nedsættelse af ekspertgruppen om udvikling af missionen for de europæiske satellitbaserede navigationssystemer, »Den Rådgivende Gruppe om Udvikling af Missionen«  EØS-relevant tekst

7.3.2013   
            
            
               DA
            
            
               Den Europæiske Unions Tidende
            
            
               C 66/24
            
         KOMMISSIONENS AFGØRELSE
   af 6. marts 2013
   om ændring af afgørelse af 6. oktober 2010 om nedsættelse af ekspertgruppen om udvikling af missionen for de europæiske satellitbaserede navigationssystemer, »Den Rådgivende Gruppe om Udvikling af Missionen«
   (EØS-relevant tekst)
   2013/C 66/05
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, og
   ud fra følgende betragtninger:
   
               (1)
            
            
               Kommissionens afgørelse af 6. oktober 2010 nedsatte ekspertgruppen om udvikling af missionen for de europæiske satellitbaserede navigationssystemer, »Den Rådgivende Gruppe om Udvikling af Missionen« (1) (»gruppen«) med henblik på at give Kommissionen uafhængig rådgivning om udvikling af Egnos- og Galileomissionerne.
            
         
               (2)
            
            
               Da gruppen blev nedsat, besluttede Kommissionen, at gruppen bør sammensættes af personer, der udnævnes personligt.
            
         
               (3)
            
            
               Ifølge Kommissionens regler for ekspertgrupper (2), skal medlemmer, der udnævnes personligt, handle uafhængigt og i offentlighedens interesse.
            
         
               (4)
            
            
               Nogle af gruppens medlemmer, som udnævnes af Kommissionen (3), er medarbejdere og ledere fra private virksomheder, der er direkte berørt af gruppens arbejde. Derfor kan sådanne medarbejdere og ledere ikke udnævnes personligt. De kan deltage i gruppens arbejde som repræsentanter for de interesserede parter.
            
         
               (5)
            
            
               I lyset af ovenstående bør gruppens medlemmer være enkeltpersoner, der udnævnes personligt, enkeltpersoner, der repræsenterer interessenternes fælles interesser, og organisationer. I tråd med Kommissionens regler for ekspertgrupper (4) forstås udtrykket »organisationer« i bred forstand og henviser bl.a. til virksomheder, foreninger, ngo'er, fagforeninger, EU-agenturer og -organer samt internationale organisationer.
            
         
               (6)
            
            
               Kommissionens afgørelse af 6. oktober 2010 om nedsættelse af ekspertgruppen om udvikling af missionen for de europæiske satellitbaserede navigationssystemer, »Den Rådgivende Gruppe om Udvikling af Missionen«, bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Artikel 4, stk. 2 og 3, i afgørelse af 6. oktober 2010 om nedsættelse af ekspertgruppen om udvikling af missionen for de europæiske satellitbaserede navigationssystemer, »Den Rådgivende Gruppe om Udvikling af Missionen«, affattes således:
   
      »2.   Medlemmerne udnævnes af Kommissionen blandt specialister med kompetence på de i artikel 2 omhandlede områder og blandt organisationer med gennemførte aktiviteter inden for disse områder, som har reageret på en indkaldelse af interessetilkendegivelser.
      3.   Gruppens medlemmer er:
      
                  —
               
               
                  enkeltpersoner, der udnævnes personligt
               
            
                  —
               
               
                  enkeltpersoner, der repræsenterer interessenternes fælles interesser inden for satellitbaseret navigation; de må ikke repræsentere en enkelt interessent, eller
               
            
                  —
               
               
                  organisationer i ordets bredeste forstand, herunder virksomheder, foreninger, ngo'er, fagforeninger, EU-agenturer og -organer samt internationale organisationer. Organisationer udpeger selv deres repræsentanter.«
               
            
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende. Den anvendes indtil den 31. december 2014.
   
      Udfærdiget i Bruxelles, den 6. marts 2013.
      
         
            På Kommissionens vegne
         
         Antonio TAJANI
         
            Næstformand
         
      
   
   
      (1)  EUT C 271 af 7.10.2010, s. 2.
   
      (2)  K(2010) 7649 endelig, regel 9.
   
      (3)  K(2011) 3624 endelig.
   
      (4)  K(2010) 7649 endelig, regel 8.